SAN FERNANDO CITY, LA UNION - Awanen ti biagna idi masarakan ti bangkay ti maysa a 68-anyos a lolo iti nababa a paset iti igid ti kalsada idiay Brgy. Poblacion, Sudipen, La Union.
Binigbig ti Sudipen Municipal Police Station ti biktima a ni Alfredo Sarmiento Sr, addaan asawa ken residente iti nasao a lugar.
Segun iti maysa a barangay tanod iti nasao a lugar, kinaduana pay ti biktima a nagturong iti gasoline station pasado alas-2:00 idi parbangon kalman ngem pinanawanna met laeng daytoy.
Nupay kasta, adda ti nakakita iti lakay a naglugan iti bisikleta ken nagturong iti saan pay a masinunuo a direksyon.
Mapapati nga addaan iti dipresenya iti panunotna ti lakay nga intunda ti panagkabawna.
Idi met laeng kalman ket naklaat laengen dagiti residente iti nadakamat a lugar idi nasarakanda ti bangkay ni Sarmiento a natnag iti derraas iti igid ti kalsada.
Naipasidong pay iti otopsia ti bangkay ti biktima tapno maamuan no adda ti napasamak a foul play iti ipupusayna.
ilo_Latn ilo_Latn ilo_Latn ilo_Latn ilo_Latn ilo_Latn ilo_Latn